หุ้นแกว่งปิดเช้าบวก2.14จุด
หุ้นไทยภาคเช้า 5 พ.ย. ดัชนีปิดที่ 1,308.74 จุด เพิ่มขึ้น 2.14 จุด มูลค่าซื้อขาย 13,619.42 ล้านบาท
5 พ.ย. 2555

หุ้นไทยภาคเช้า 5 พ.ย. ดัชนีปิดที่ 1,308.74 จุด เพิ่มขึ้น 2.14 จุด มูลค่าซื้อขาย 13,619.42 ล้านบาท




ตลาดหุ้นวันที่ 5 พ.ย. ดัชนีปิดภาคเช้าที่  1,308.74 จุด บวก 2.14  จุด หรือ 0.16%  มูลค่าการซื้อขาย 13,619.42 ล้านบาท 
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์กสิกรไทย กล่าวว่า ตลาดหุ้นแกว่งตัวขึ้นลงแคบๆ หลังจากค่าเงินสหรัฐแข็งขึ้นจากตัวเลขเศรษฐกิจที่ออกมาดี เช่น ตัวเลขการจ้างงานนอกภาคการเกษตรของสหรัฐ เดือนต.ค. เพิ่มขึ้น 171,000 ตำแหน่ง ซึ่งมากกว่าที่ตลาดคาด ขณะที่ยอดสั่งซื้อภาคโรงงานในสหรัฐฯ เดือนก.ย.ทำสถิติพุ่งสูงสุดในรอบ 1 ปีครึ่ง ขณะที่ต่างชาติยังซื้ออยู่ โดยมองแนวต้านดัชนีหุ้นไทยอยู่ที่ 1,314-1,326 จุด
"ตลาดช่วงนี้ให้ความสำคัญกับการเลือกตั้งสหรัฐ 6 พ.ย. ซึ่ง ณ ปัจจุบันมีโอกาสสูงที่ประธานาธิบดีโอบามาจากพรรคเดโมแครตจะสามารถกลับสู่ตำแหน่งได้เป็นสมัยที่ 2 แต่แนวโน้มที่พรรครีพับริกันจะได้เสียงส่วนใหญ่ในสภาฯ ก็มีสูงเช่นกัน ซึ่งอาจส่งผลให้ตลาดอาจกลับมากังวลเรื่อง fiscal cliff และเกิดความผันผวนได้หลังเลือกตั้ง จึงยังไม่แนะนำให้ทำอะไรมาก นอกจากเก็งกำไรและหยุดการลงทุนที่ 1,304 จุด"นายกวี กล่าว
หลักทรัพย์ 5อันดับแรกที่มีมูลค่าการซื้อขายสูงสุด ได้แก่PTTGC  มูลค่าการซื้อขาย  1,215.50  ล้านบาท ปิดที่  62.25 บาท บวก  2 บาท หรือ +3.32% ADVANC มูลค่าการซื้อขาย  1,112.80  ล้านบท ปิดที่  192 บาท บวก 6.00 บาท หรือ +3.23% DTAC &lt;XD&gt; มูลค่าการซื้อขาย 637.64 ล้านบาท ปิดที่ 83.25 บาท บวก  0.50  บาท หรือ +0.60% TCAP มูลค่าการซื้อขาย 580.20 ล้านบาท ปิดที่ 38.25 บาท บวก 0.75 บาท หรือ +2.00% SCC  มูลค่าการซื้อขาย 444.64 ล้านบาท ปิดที่  395 บาท ลดลง 7.00 บาท หรือ -1.74%